ক্যানসার, হৃদরোগজনিত কোনও সমস্যা, যেকোনও রকম রক্তের অসুখে খুব শীঘ্রই বিনামূল্যে চিকিত্‍‍সা পরিষেবা দেবে পশ্চিমবঙ্গ সরকার। রাজ্য সরকার পরিচালিত হাসপাতালে এই সুবিধা পাওয়া যাবে। মুখ্যমন্ত্রী মমতা বন্দ্যোপাধ্যায়  টুইট করে এমনই জানিয়েছেন। টুইটে মুখ্যমন্ত্রীর দাবি, এরফলে যে কোনও বয়সের রোগীই ব্লাড ক্যানসার, থ্যালাসেমিয়া, অ্যালপ্লাস্টিক অ্যানিমিয়া, হেমোফিলিয়ার চিকিত্‍‍সা বিনামূল্যে পাবেন।
 ওয়েব ডেস্ক: ক্যানসার, হৃদরোগজনিত কোনও সমস্যা, যেকোনও রকম রক্তের অসুখে খুব শীঘ্রই বিনামূল্যে চিকিত্‍‍সা পরিষেবা দেবে পশ্চিমবঙ্গ সরকার। রাজ্য সরকার পরিচালিত হাসপাতালে এই সুবিধা পাওয়া যাবে। মুখ্যমন্ত্রী মমতা বন্দ্যোপাধ্যায়  টুইট করে এমনই জানিয়েছেন। টুইটে মুখ্যমন্ত্রীর দাবি, এরফলে যে কোনও বয়সের রোগীই ব্লাড ক্যানসার, থ্যালাসেমিয়া, অ্যালপ্লাস্টিক অ্যানিমিয়া, হেমোফিলিয়ার চিকিত্‍‍সা বিনামূল্যে পাবেন। সমস্তরকম ওষুধ, রেডিয়েশন থেরাপি এবং ওপেন হার্ট সার্জারি ও বাইপাস সার্জারির মতো অস্ত্রোপচারের সুবিধাও পাওয়া যাবে বিনামূল্যেই। পেস মেকার বসানো এবং তার আনুষঙ্গিক সবরকম পরিষেবাও পাওয়া যাবে বিনামূল্যেই। কলকাতা পুরভোটের আগের দিন মুখ্যমন্ত্রীর এই ঘোষমায় স্বাভাবিকভাবেই বিতর্ক তৈরি হয়েছে। মুখ্যমন্ত্রীর এই ঘোষণা নির্বাচনী আচরণবিধি লঙ্ঘনের মধ্যে পড়ে বলে জানিয়েছেন নির্বাচন কমিশন।